《送胡卜子南归》
清代·陈大章

春光叫彻栗留音，赠别何堪折柳吟。空说高台收骏骨，只应敝帚享千金。

五更风雨穷交泪，驿路莺花故国心。白雉冈头荒圃在，未妨述作老云林。

作者简介：陈大章（1659-1727），字仲夔，号雨山，清黄冈（今武汉新洲）县人。陈肇昌次子，清初学者、著名诗人。少从名儒陆陇其，交梁佩兰、陈恭尹，工诗古文。后游学问津书院，问津书院问津堂会课生，勤奋好学，博研经史，能诗会文，善书画，尤工墨菊、行草书。